Diari Oficial de la Generalitat Valenciana


Sumari del DOGV 1934, del 30-12-1992 (1992/826777)

RESOLUCIÓ de 13 de novembre de 1992, del Conseller d'Obres Públiques, Urbanisme i Transports, per la qual aprova amb caràcter definitiu la modificació puntual relativa al canvi de delimitació del programa d'actuació urbanística NP-26 del Pla General Municipal d'Ordenació de Teulada.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1934

Data del DOGV
:   30-12-1992

Secció del DOGV
:   ALTRES DISPOSICIONS

Número del document
:   1992/826777


Data del document
:   13-11-1992

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 13 de novembre de 1992, del Conseller d'Obres Públiques, Urbanisme i Transports, per la qual aprova amb caràcter definitiu la modificació puntual relativa al canvi de delimitació del programa d'actuació urbanística NP-26 del Pla General Municipal d'Ordenació de Teulada.  
Vist l?expedient sobre la modificació puntual relativa al canvi de delimitació del programa d'actuació urbanística NP26 del Pla General d'Ordenació Urbana del municipi de Teulada (Alacant), amb els següents  
Antecedents  
Primer  
L'Ajuntament de Teulada, en la sessió plenària del dia 16 de març de 1989, va acordar-ne l?aprovació provisional, després de complir els tràmits d'aprovació inicial i exposició pública mitjançant els anuncis publicats en el Butlletí Oficial de l?Estat i en un dels diaris de major difusió provincial.  
Segon  
La Comissió Territorial d'Urbanisme d'Alacant, en la sessió del 25 d'octubre de 1989, va acordar denegar l'aprovació definitiva d'aquesta modificació, ja que no considerava adequada l'ampliació de sòl urbanitzable no programat del sector NP-26 i s'aproximava al barranc de la Rambla, per aplicació del que disposen els articles 67 al 70 de la llei de la Generalitat Valenciana 6/1989, d'Ordenació del, Territori, alhora que significava l'abséncia de plànols tipografies en la documentació de la proposta que es realitzava.  
Tercer  
Es va interposar un recurs d'alçada contra l'acord esmentat, recurs que el Conseller d'Obres Públiques, Urbanisme i Transports, el 20 de gener de 1992, va resoldre estimar basant-se en un informe de la Confederació Hidrogràfica del Xúquer en el qual s'indica que «no es preveuen afectacions negatives», en la cartografia presentada i en la inclusió, en la normativa urbanística per al desenvolupament del sector, del que prescriu la llei d'Ordenació del Territori de la Comunitat Valenciana sobre llits públics i privats. Al mateix temps es van retrotraure les actuacions al moment procedimental oportú a fi que la nova documentació presentada pels recurrents s'inclogués en l?expedient de modificació puntual i que l'ajuntament la tramités i la presentés davant la comissió territorial novament.  
Quart  
El 7 d'agost de 1992, l'Ajuntament de Teulada en ple va aprovar novament el document després d'haver-se inclòs la documentació esmentada anteriorment.  
Cinquè  
La documentació que integra el projecte de modificació està formada per la memòria i estudis complementaris, plànols d'informació i ordenació i normes urbanístiques.  
sisè  
La finalitat d'aquest document és la reclassificació d'una franja de 17.037 m2 de sòl no urbanitzable a sòl urbanitzable no programat d'ús terciari, com a ampliació del sector NP-26 del sòl urbanitzable no programat del municipi de Teulada.  
Setè  
La Comissió Territorial d'Urbanisme d'Alacant en la reunió del 16 d'octubre de 1992, va emetre informe favorable sobre l'aprovació de l?expedient.  
Fonaments jurídics  
Primer  
La tramitació es considera correcta d'acord amb el que estableix l'article 114 per remissió del 128.1 del text refós de la llei sobre el Règim del Sòl i Ordenació Urbana aprovat pel Reial Decret Legislatiu 1/1992 de 26 de juny i els articles 125 al 130 del Reglament de Planejament, per remissió del 161.1 del mateix text legal.  
Segon  
La documentació, una vegada inclosa en el projecte la cartografia que la Comissió Territorial d'Alacant va sol·licitar, es considera completa d'acord amb l'article 72.4 del text refós de 1992 i els articles 37 al 42 del Reglament de Planejament.  
Tercer  
Vist l'informe que la Confederació Hidrogràfica del Xúquer va emetre i, també, la nova normativa inclosa per al desenvolupament del sector, que arreplega les determinacions de la llei d'Ordenació del Territori de la Comunitat Valenciana que se li poden aplicar, s'ha de considerar, d'acord amb la resolució que el Conseller d'Obres Públiques, Urbanisme i Transports va adoptar, que la proposta és admissible i les determinacions en què es plasma correctes. D'altra banda, si bé implica un augment del volum edificable, com que aquest és d'ús terciari no comporta un increment de la densitat de població, per la qual cosa no és necessària una major previsió d'espais lliures.  
Quart  
El Conseller d'Obres Públiques, Urbanisme i Transports és competent per a la resolució definitiva d'aquest expedient, d'acord amb el que disposa l'article 118.3.a) del vigent text refós de la llei del Sòl de 26 de juny de 1992, relacionat amb el 3.2 del Reglament dels Òrgans Urbanístics de la Generalitat Valenciana, aprovats pel Decret 137/1990, de 30 de juliol, del Consell de la Generalitat Valenciana  
Vists els preceptes legals esmentats i la resta de normativa aplicable, a proposta de l'Ajuntament de Teulada, d'acord amb el dictamen de la Comissió Territorial d'Urbanisme d'Alacant, resolc:  
Aprovar amb caràcter definitiu la modificació puntual relativa al canvi de delimitació del programa d'actuació urbanística NP-26 del Pla General Municipal d'Ordenació de Teulada.  
Contra aquesta resolució que no esgota la via administrativa es pot interposar recurs de reposició davant aquest conseller en el termini d'un mes, comptador des de l?endemà de la publicació de la resolució, abans del contenciós administratiu davant la sala contenciosa administrativa del Tribunal Superior de Justícia de la Comunitat Valenciana. Aquest últim recurs s'haurà d'interposar en el termini de dos mesos des de la publicació de la resolució del recurs de reposició, si aquesta fóra expressa, o en el termini d'un any des de la data d'interposició de l?esmentat recurs de reposició, si no fóra motiu de resolució; tot açò sense perjudici de la interposició de qualsevol altre recurs que s'estime procedent.  
València, 13 de novembre de 1992.- El Conseller d'Obres Públiques, Urbanisme i Transports: Eugenio Burriel de Orueta.